ગુરુવારે યોજાયેલી ગાંધીનગર એપીએમસીની ચૂંટણીમાં ખેડૂત વિભાગના ૪૪૩ મતદારોમાંથી ૪૩૫ના મત પડ્યા હતા, જ્યારે વેપારી વિભાગમાં તમામ ૨૮ મતદારોએ પોતાની પસંદગીના ઉમેદવારને મત આપ્યા હતા. મતદાન શરૂ થતાં પહેલાં બંને પેનલ દ્વારા ઓછામાં ઓછો એક મત હોય તો તેને ગેરલાયક નહીં ઠેરવવાનો નિર્ણય લીધો હતો. ખેડૂત વિભાગમાં આઠથી વધુ મત હોય તો તેને ગેરલાયક ઠેરવવા નિર્ણય લેવાયો હતો. તે જ રીતે વેપારી વિભાગમાં ચાર કે તેથી ઓછા મતને માન્ય ગણવા નિર્ણય લેવાયો હતો. ઓછા મત આપ્યા હોય તો પણ તેને માન્ય ગણવાનો હોવાથી આ ચૂંટણીમાં રસાકસી વધી હતી. શુક્રવારે સવારે નવ વાગ્યાથી મતગણતરી હાથ ધરાયા બાદ ૧૧ વાગ્યા સુધીમાં ચિત્ર સ્પષ્ટ થઈ ગયું હતું.